**Vásárok, piacok engedélyezése**

Vásárt, piacot csak üzemeltetési engedély birtokában lehet üzemeltetni. Nem tartozik a vonatkozó rendelet hatálya alá a húsvéti, karácsonyi és szilveszteri, valamint évente egy alkalommal, az adott ünnepen és az azt megelőző húsz napban folytatott kereskedelmi tevékenység. A jegyző az engedély megadásával egyidejűleg a vásárt, a piacot és annak fenntartóját nyilvántartásba veszi, és az önkormányzat honlapján közzéteszi.

**KI JOGOSULT AZ ELJÁRÁSRA:**

Martonvásár Város közigazgatási területén megrendezésre kerülő vásár, piac szervezője, üzemeltetője, fenntartója.

**KÉRELEM BENYÚJTÁSA (HELYE, IDEJE, MÓDJA):**

Postai úton – postacím: Martonvásár Jegyzője, 2462 Martonvásár, Budai út 13.

Személyesen: Martonvásári Polgármesteri Hivatal, 2462 Martonvásár, Budai út 13., ügyfélfogadási időben (Hétfő: 13-16, Szerda: 08-12, 13-17, Péntek: 08-12)

**KÉRELEMHEZ CSATOLANDÓ DOKUMENTUMOK:**

* - cégkivonat
* - aláírási joggal rendelkező személy aláírási címpéldánya
* - ha nem az aláírásra jogosult személy jár el, meghatalmazás
* - társadalmi szervezet, alapítvány esetén a bírósági nyilvántartásba vétel igazolásáról szóló dokumentum
* - a vásár, piac számára kijelölt terület, alapterület, méretarányos helyszínrajza az üzletek, árusítóhelyek, valamint az egyéb létesítmények és nem árusítási célra kiképzett területrészek tervezett rendeltetés, és szám szerinti meghatározásával, a vevőforgalmi és árubeszállítási, – feltöltési útvonalak kijelölésével
* - a területhasználatának jogcíme (saját tulajdon, bérlet stb.), a tulajdoni lap kivételével a jogcímre vonatkozó igazoló okirattal, továbbá haszonélvezet esetében a haszonélvező, illetve közös tulajdon esetében a tulajdonostárs hozzájárulását igazoló okirattal együtt
* - Nyilatkozat: élelmiszer felhasználása, forgalmazása, továbbá termény, takarmány, élő állat, illetve állatgyógyászati készítmény és növényvédő szer értékesítése esetén a kérelmező nyilatkozatát arról, hogy a vásár vagy a piac területén a megyei kormányhivatal élelmiszerlánc-biztonsági és állategészségügyi igazgatósága (a továbbiakban: élelmiszerlánc-biztonsági és állategészségügyi igazgatóság), illetve növény- és talajvédelmi igazgatósága részére állandó jelleggel ingyenes helyiséghasználatot biztosít
* - biztonsági terv (baleset, elemi csapás, közveszéllyel fenyegetés, tömeges rendbontás esetére vonatkozó kiürítési, menekítési terv, valamint szabadtéri vásár, piac esetén az időjárás változásának folyamatos nyomon követésére vonatkozó terv)

**ELJÁRÁSI ILLETÉKEK, FIZETÉSI KÖTELEZETTSÉGEK:**

Illetékmentes.

**ÜGYINTÉZÉSI HATÁRIDŐ:**

20 nap

**JOGORVOSLATI LEHETŐSÉG:**

Az elsőfokú határozat, illetve a jogszabályban meghatározott végzés ellen a döntés közlésétől számított 15 napon belül *fellebbezést* lehet előterjeszteni a döntést meghozó hatóságnál Budapest Főváros Kormányhivatalához címezve.

**VONATKOZÓ JOGSZABÁLYOK:**

* A vásárokról, piacokról és a bevásárlóközpontokról szóló 55/2009.(III.13.) Korm. rendelet
* A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény
* Az általános közigazgatási rendtartásról szóló 2016. évi CL. törvény

**LETÖLTHETŐ NYOMTATVÁNYOK**

- [Bejelentés vásárüzemeltetési engedély leadásáról](https://masodikkerulet.hu/sites/default/files/attachments/files/nyomtatvanyok/Bejelentes%20vasaruzemeltetesi%20engedely%20leadasarol.doc)

- [Kérelem vásár piac](https://masodikkerulet.hu/sites/default/files/attachments/files/nyomtatvanyok/nyomt_kerelem_vasar_piac_20210118.doc)

- [Helyi termelői piac bejelentése](https://masodikkerulet.hu/sites/default/files/attachments/files/nyomtatvanyok/nyomt_helyi_termeloi_piac_bejelentes_20210118.doc)

**ÜGYFÉL JOGAI, KÖTELEZETTSÉGEI:**

Az ügyfél joga, hogy

* kérelmet nyújtson be,
* kérelmével a tárgyában hozott döntés véglegessé válásáig rendelkezzen, a kérelmet visszavonja,
* ügyében személyesen eljárjon, vagy - ha törvény nem írja elő az ügyfél személyes eljárását - helyette törvényes képviselője, vagy az általa, illetve törvényes képviselője által meghatalmazott személy, továbbá az ügyfél és képviselője együtt járjon el,
* az eljárás bármely szakaszában és annak befejezését követően is betekinthet az eljárás során keletkezett iratba, azokról a jogosult másolatot, kivonatot készíthet vagy – kormányrendeletben meghatározott költségtérítés ellenében – másolatot kérhet,
* az eljárás során bármikor nyilatkozatot, észrevételt tegyen, jegyzőkönyv felvételét kérje,
* bizonyítási eljárást indítványozzon,
* igazolási kérelmet terjesszen elő,
* jogorvoslattal éljen,
* az eljárás során jogairól és kötelezettségeiről tájékoztatást kapjon.

Az ügyfél kötelessége, hogy

* az idézésnek eleget tegyen,
* a hiánypótlási felhívásnak eleget tegyen,
* az eljárás során jóhiszeműen járjon el,
* az eljárás során együttműködjön a hatósággal, a többi résztvevővel.

**SZERVEZETI EGYSÉG:**

Humánszolgáltatási és Műszaki Iroda

**Kategória:**

Ipar- és Kereskedelem - Vásárok, piacok